- "Alex Mitriţă e Messi de România!", a declarat Gigi Becali
- Patronul FCSB-ului a avut un sfat preţios pentru Mihai Rotaru
"Alex Mitriţă e Messi de România!", a fost declaraţia surprinzătoare a lui Gigi Becali. Patronul FCSB-ului l-a lăudat pe starul Universităţii Craiova şi l-a sfătuit pe Edi Iordănescu să îl convoace la EURO 2024.
Latifundiarul din Pipera i-a dat dreptate lui Mihai Rotaru, cel care şi-a comparat atacantul din Bănie cu Lionel Messi. Gigi Becali a avut şi un sfat pentru finanţatorul oltenilor. I-a transmis ce trebuie să facă pentru a câştiga derby-ul cu Rapid, de etapa viitoare.
"Alex Mitriţă e Messi de România!" Gigi Becali, sfat preţios pentru Mihai Rotaru
"Aşa este, Mitriţă este Messi de România! Numai că eu l-aş îndruma pe Mitriţă să fie puţin mai combinativ. Îi dau sfat pe bune. Să fie mai combinativ, adică driblezi unul, doi… nu mai intra în cinci. Când îl vezi pe ăla singur, driblează-l, că poţi. Dacă vezi că sunt doi, driblează-i, dar dacă vezi că sunt cinci… treci tu prin zid?
Eu cred că dacă echipa aia e făcută bine, nu îi poate bate nimeni. Dacă ei joacă cum trebuie să joace, cu Screciu şi cu Creţu la mijloc… Ivan e fotbalist, cum să-l ţii pe bancă. Ivan, Mitriţă, Baiaram în dreapta… şi Markovic atacant, nu văd cine poate să îi bată. Îi spulberă pe feroviari, dar să vedem dacă joacă aşa. Bine, n-au fundaş dreapta şi nu au fundaş central. Ce să faci cu Căpăţână?
Ei puteau pune probleme, dar e prea mare diferenţa. Ştiţi că mie de ei îmi era frică, dar acum e prea mare diferenţa. Sunt 8 puncte înjumătăţite, nu mai au cum. Dacă era să fie la 5 puncte înjumătăţite, cu ei era o problemă pentru că au jucători valoroşi. Dar dacă jucătorii ăia nu îi aşezi bine şi joci cu Screciu fundaş central… ce să mai?! Eu îi învăţ ca să poată să îi bată pe feroviari, altfel nu le spuneam secretul
Pe Mitriţă trebuie să-l laşi acolo, dacă e decar. Să îl laţi acolo dacă e Messi. Păi ce, venea Messi, era inter Messi? Messi făcea ce voia", a declarat Gigi Becali la Palat.
Gigi Becali e convins că Mitriţă nu are voie să fie lăsat în afara lotului României la EURO 2024. Mai mult, şi-ar dori ca extrema stânga de 29 de ani să joace din primul minut, chiar dacă e pe acelaşi post cu Florinel Coman.
"(Are loc la naţională Mitriţă?) Băi, Mitriţă e fotbalist. Adică dacă eu sunt la echipa naţională, nu încep fără Mitriţă. E fotbalist, dar vezi… Mitriţă ştie să cânte la pian, dar trebuie să îi dai şi cine trebuie să care pianul. Şi partitura, şi cine să care pianul", a precizat milionarul român.
"A intrat Universitatea Craiova în lupta la titlu?" Alex Mitriţă, răspuns sincer după victoria cu Petrolul
Alex Mitriţă a răspuns sincer după victoria cu Petrolul din etapa cu numărul 28 a Ligii 1 a celor de la Universitatea Craiova. Oltenii s-au impus cu 3-2 pe Ilie Oană şi au ajuns la 45 de puncte.
Pentru prima oară în 2024, Universitatea Craiova a legat două victorii, dar Alex Mitriţă nu a vrut să vorbească încă despre lupta la titlu. De asemenea, el a avut un mesaj şi pentru Andrei Ivan, cel care a ratat la Ploieşti un penalty şi care nu a mai marcat din luna august 2023:
"O victorie meritată, chiar dacă au fost două greşeli. Nu trebuie să mai facem aceste greşeli, dar suntem bucuroşi pentru cele trei puncte. Nu pot să spun că e relaxare. Am muncit în această seară, e un teren foarte greu. E o creştere de la meci la meci, suntem mult mai bine, avem mai multă încredere în noi.
Să luăm fiecare meci în parte, mai avem două meciuri importante şi după aceea urmează play-off-ul.
Despre Ivan – Fiecare jucător trece prin perioade mai puţin bune. Şi eu am trecut prin asta. Ştie foarte bine Andrei că suntem alături de el şi va trece peste această perioadă.
Nu ştiam de Koljic. Vă daţi seama că este de 4-5 ani aici, este o pierdere pentru noi", a declarat Alex Mitriţă, la digisport.ro.
În cele 26 de meciuri din această ediţie a Ligii 1, Mitriţă a înscris 9 goluri şi a oferit 10 pase decisive.